《西江月 西阁有怀》
清代·沈谦

水选孤村寂静，山连小阁清虚。坐来空翠湿衣裾。

一霎溟濛似雨。

傍柳时移宿鸟，衔花欲上游鱼。窥帘新月暮寒馀。

也照飞琼伴侣。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。